Laululahing

"Laululahing" on Eesti telesaade, mille raames selgitakse välja parim eesti koor. Sarja tootis ja näitas Eesti Televisioon. Saadet juhtis Tarmo Leinatamm, muusikaline juht oli Antti Kammiste ning toimetajad Anu Välba ja Kaileen Mägi.

Saate esimese hooaja (2008) võitis Türi segakoor Suisapäisa, teise hooaja (2009) Tõrva Laulustuudio Tõrvast. Auhinnaks oli heliplaadi salvestamise võimalus Eesti Rahvusringhäälingus.

Saate formaat 
"Laululahingu" saateformaat pärineb Hollandist. Eesti eelvooru valiti kaksteist koori. Igal nädalal võistleb omavahel kolm koori ja igaüks esitab kolm laulu. Üks laul on varem ette valmistatud, teine selgub saatepäeva hommikul ja kolmas otsesaate ajal, seda lauldakse koos saate külalisega. Eelvoorude edasisaajad selguvad nii žürii valikust kui ka telefonihääletuse tulemusena. Alates poolfinaalist kasutatakse ainult telefonihääletust. Tegemist oli otsesaatega, mida sai jälgida Eesti Televisiooni eetris laupäevaõhtuti.

Esimene hooaeg (2008) 
"Laululahingu" saate esimene hooaeg läks eetrisse kevadel 2008. Võitis segakoor Suisapäisa Türilt. Saate finalistid olid veel džässkoor HaleBopp Singers Tartust ning Nuku- ja Noorsooteatri segakoor Tallinnast. Suisapäisa sõitis auhinnareisile kooride olümpiale (World Choir Games) Austriasse Grazi.

Saatesse registreerusid gospelkoor Living Stone, segakoor Sõpruskond, Kalevi kammerkoor, Tallinna Ülikooli meeskoor ning Nuku- ja Noorsooteatri segakoor Tallinnast. Tartust naiskoor Emajõe Laulikud ja džässkoor HaleBopp Singers ning Konguta segakoor Tartumaalt. Türilt oli segakoor Suisapäisa, Pärnust Pärnu kammerkoor, Lääne-Virumaalt EELK Kadrina koguduse segakoor ja segakoor Ceres Märjamaalt.

Esimesel hooajal hindasid koore Hirvo Surva ja Maire Aunaste ning kolmas žürii liige oli igas saates üllatuskohtunik.

Eelvoorud

1. eelvoor 
Saatesarja esimene eelvoor toimus 29. märtsil 2008. Üllatuskohtunik oli Hardi Volmer. Saate külaline Maarja-Liis Ilus esitas kooridega laulu "Kohtumine". 
Žürii valis edasipääsejaks Suisapäisa, telefonihääletusega kogus enam hääli Tallinna Ülikooli Meeskoor.
 Suisapäisa – 1. "Vaikus on kuldne" (Kollane Allveelaev G), 2. "Unistus" (The Sun)
 Tallinna Ülikooli meeskoor – 1. "Me armastame ooperit" (Apelsin), 2. "Tahan sind (Hendrik Sal-Saller)
 Emajõe Laulikud – 1. "Doktor Noormann" (Ruja), 2. "Club Kung Fu" (Vanilla Ninja)

2. eelvoor 
Saatesarja teine eelvoor toimus 5. aprillil 2008. Üllatuskohtunik oli Aivar Mäe. Saate külaline Jaagup Kreem esitas kooridega laulu "Juulikuu lumi". 
Žürii valis edasipääsejaks segakoori Sõpruskond, telefonihääletusega kogus enam hääli Kadrina kirikukoor.
 Sõpruskond – 1. "Sõida maale" (Kollane Allveelaev G), 2. "Lubasid tulla" (Nexus)
 Kadrina kirikukoor – 1. "Ring ring" (Marju Kuut ja Tarmo Pihlap), 2. "Pille-Riin" (Vennaskond)
 Living Stone – 1. "Sinu valinud ma" (muusikal "Grease"), 2. "Sa ära ära jahtu!" (Singer Vinger)

3. eelvoor 
Saatesarja kolmas eelvoor toimus 12. aprillil 2008. Üllatuskohtunik oli Kadri Tali. Saate külaline Uno Loop esitas kooridega laulu "Mis värvi on armastus?". 
Žürii valis edasipääsejaks Nuku- ja Noorsooteatri segakoori, telefonihääletusega kogus enam hääli Konguta segakoor.
 Nuku- ja Noorsooteatri segakoor – 1. "Me armastame suplemist (Reisilaul)" (Karavan), 2. "Ühega miljoneist" (2 Quick Start)
 Konguta segakoor – 1. "Rendime saarele sauna" (Kollane Allveelaev G), 2. "Besame Mucho" (Jaak Joala)
 Ceres – 1. "Julge laul (Sangar seiklusfilmis)" (Ivo Linna), 2. "Tsirkus" (Fix)

4. eelvoor 
Saatesarja neljas eelvoor toimus 19. aprillil 2008. Üllatuskohtunik oli Mart Juur. Saate külaline Anne Veski esitas kooridega laulu "Jätke võtmed väljapoole". 
Žürii valis edasipääsejaks Pärnu kammerkoori, telefonihääletusega kogus enam hääli HaleBopp Singers .
 Pärnu kammerkoor – 1. "Õige valik" (Karavan), 2. "Chicago" (Jaak Joala)
 HaleBopp Singers – 1. "Kuninganna" (Fix), 2. "Kes ei tööta, see ei söö" (Kuldne Trio)
 Kalevi kammerkoor – 1. "Nagu merelaine" (Silvi Vrait), 2. "Jalgpall on parem kui seks" (Smilers)

Poolfinaal

1. poolfinaal 
Saatesarja esimene poolfinaal toimus 26. aprillil 2008. Üllatuskohtunik oli Priit Hõbemägi. Saate külaline ansambel Vanilla Ninja esitas kooridega laulu "Club Kung Fu". Telefonihääletusega kogus enam hääli HaleBopp Singers. Tulemused tegi teatavaks Jan Uuspõld.
 1. koht (10 886 häält). HaleBopp Singers – 1. "Looda mulle sa" (Ivo Linna ja Reet Linna), 2. "Buratino" (Kala)
 2. koht (6 117 häält). Tallinna Ülikooli meeskoor – 1. "Rohelised niidud" (Eesti Raadio Meeskvartett), 2. "Kellel peatub minu pilk" (Marju Länik)
 3. koht (4 140 häält). Sõpruskond – 1. "Massikommunikatsioon" (Singer Vinger), 2. "Leedi Madonna" (Jaak Joala)

2. poolfinaal 
Saatesarja teine poolfinaal toimus 3. mail 2008. Üllatuskohtunik oli Jaanus Nõgisto, Hirvo Survat asendas koorijuht Tiia-Ester Loitme. Saate külaline Ivo Linna esitas kooridega laulu "Kuuskümmend viis". Telefonihääletusega kogus enam hääli Nuku- ja Noorsooteatri segakoor.
 1. koht (6680 häält). Nuku- ja Noorsooteatri segakoor – 1. "Seisvad seierid" (Karavan), 2. "Hoogsas rütmis" (Laine)
 2. koht (5335 häält). Emajõe Laulikud – 1. "Sajab mehi" (Family), 2. "Lõppenud on päevad" (Helgi Sallo)
 3. koht (2599 häält). Kadrina kirikukoor – 1. "Viimne mood" (Ruja), 2. "Anna mulle andeks" (Tõnis Mägi)

3. poolfinaal 
Saatesarja kolmas poolfinaal toimus 10. mail 2008. Üllatuskohtunik oli Jarek Kasar. Saate külaline Hannaliisa Uusmaa esitas kooridega laulu "Absoluutselt". Telefonihääletusega kogus enam hääli Suisapäisa. Tulemused tegi teatavaks Alari Kivisaar.
 1. koht (5993 häält). Suisapäisa – 1. "Vaid üks pilk" (originaal Doris Troy, eesti keeles Fix), 2. "Soovide maa – see on muusika" (Ele Kõlar ja Kaja Kõlar & Admiral)
 2. koht (5390 häält). Konguta segakoor – 1. "Viis viimast" (Apelsin), 2. "Eilne päev" (Anne Veski)
 3. koht (3659 häält). Pärnu kammerkoor – 1. "Aeg meil minna üheskoos" (Karavan), 2. "Sinu juures" (Anne Veski)

Finaal 
Saatesarja finaal toimus 17. mail 2008. Üllatuskohtunik oli Tõnis Mägi. Saate külaline Tanel Padar esitas kooridega laulu "Võta aega!". Telefonihääletusega kogus enam hääli Suisapäisa. Tulemused tegi teatavaks kultuuriminister Laine Jänes. Finaalsaates esines Eesti Televisiooni Valdo Pandi nimeline segakoor "Oleme tulnud oma kaamerate ja mikrofonidega .." Tanel Padari lauluga "Kuu on päike".
 1. koht (26 038 häält). Suisapäisa – 1. "Tänav, pink ja puu" (Heli Lääts, originaalis "Un banc, un arbre, une rue", esitaja Séverine), 2. "Tule metsa" (Ruja)
 2. koht (15 376 häält). HaleBopp Singers – 1. "Mina ise" (Ele ja Kaja Kõlar), 2. "Varjude mäng" (Marju Länik)
 3. koht (12 455 häält). Nuku- ja noorsooteatri segakoor – 1. "Tsirkus" (Heli Lääts), 2. "Figaro" (Nemo)

Teine hooaeg (2009) 
"Laululahingu" saate teine hooaeg toimus kevadel 2009. Võitis segakoor Tõrva Laulustuudio. Saate finalistid olid veel Euroopa kultuuripealinna segakoor ja WAF koor, mõlemad Tallinnast.

Saatesse registreerusid Kalevi ja Tallinna Ülikooli kammerkoor; segakooridest Nordea "Let's bank!", Euroopa Kultuuripealinna, WAF ja Toompea laulukoor Tallinnast; Tartust kammerkoor "A. Le. Coq" ja Kambja laulukoor Läte Tartumaalt. Rakvere Gümnaasiumi ja Aita Leida nimeline segakoor Virumaalt; Tõrva laulustuudio neidudekoor, Haapsalu kammerkoor.

Teisel hooajal hindasid koore Aarne Saluveer ja Maire Aunaste ning igas saates lisandus üks üllatuskohtunik.

Eelvoorud

1. eelvoor 
Saatesarja esimene eelvoor toimus 14. märtsil 2009. Üllatuskohtunik oli Olav Ehala. Saate külaline Eda-Ines Etti esitas kooridega laulu "15 magamata ööd". 
Žürii valis edasipääsejaks Tallinna Ülikooli kammerkoor, telefonihääletusega kogus enam hääli Kambja laulukoor Läte
 Kambja laulukoor Läte – 1. "Saatanlik naine" (Jaak Joala), 2. "17" (Black Velvet)
 Tallinna Ülikooli kammerkoor – 1. "Tuttav tango" (Jaak Joala), 2. "Viimne pilet" (Vitamiin)
 Nordea segakoor "Let's Bank!" – 1. "Soley, Soley" (Tõnis Mägi), 2. "Sa ära jahtu" (Singer Vinger)

2. eelvoor 
Saatesarja teine eelvoor toimus 21. märtsil 2009. Üllatuskohtunik oli Peeter Oja. Saate külaline Koit Toome esitas kooridega laulu "Bésame Mucho". 
Žürii valis edasipääsejaks kammerkoor A. Le Coq, telefonihääletusega kogus enam hääli Rakvere Gümnaasiumi segakoor.
 Kammerkoor A. Le Coq – 1. "Himaalaja" (Apelsin), 2. "Linda, Linda" (Vitamiin)
 Rakvere Gümnaasiumi segakoor – 1. "Vikerkaar" (Code One), 2. "Juulikuu lumi" (Terminaator)
 Toompea Laulukoor – 1. "Õunalaul" (Ruja), 2. "Hetked" (seriaalist Seitseteist kevadist hetke ("Семнадцать мгновений весны" 1973)

3. eelvoor 
Saatesarja kolmas eelvoor toimus 28. märtsil 2009. Üllatuskohtunik oli Sven Lõhmus. Aarne Saluveeri asendas Heidy Tamme. Saate külaline Voldemar Kuslap esitas kooridega laulu "Mustamäe valss". Žürii valis edasipääsejaks Euroopa kultuuripealinna segakoori, telefonihääletusega kogus enam hääli Tõrva neidudekoor. Tulemused tegi teatavaks Jürgen Veber.
 Euroopa kultuuripealinna segakoor – 1. "Naer" (Virmalised), 2. "Rahutu Tuhkatriinu" (Mari-Leen; originaalis "Levoton Tuhkimo" ansamblilt Dingo)
 Tõrva laulustuudio – 1. "Kodusõda" (Singer Vinger), 2. "Amarillo" (Tarmo Pihlap, originaalis "(Is This the Way to) Amarillo", esitaja Tony Christie)
 Aita Leida nimeline segakoor – 1. "Sa tule nüüd" (Tõnis Mägi), 2. "Viimane auruvedur" (Ivo Linna)

4. eelvoor 
Saatesarja neljas eelvoor toimus 4. aprillil 2009. Üllatuskohtunik oli Eri Klas. Saate külaline Lea Liitmaa esitas kooridega laulu "Ära piina mind". 
Žürii valis edasipääsejaks WAF koori, telefonihääletusega kogus enam hääli Haapsalu kammerkoor. Nulliringist pääses järgmisse vooru ka Kalevi kammerkoor. Tulemused tegi teatavaks Gert Kullamäe.
 WAF – 1. "Sa haara kinni mu käest" (Tõnis Mägi), 2. "Inimene õpib" (Ruja)
 Haapsalu kammerkoor – 1. "See rõõm on elust endast" (Jaak Joala), 2. "Pühapäev" (?)
 Kalevi kammerkoor – 1. "Maria Louisa" (Jaak Joala), 2. "Pärlipüüdja" (Karavan)

Poolfinaal

1. poolfinaal 
Saatesarja esimene poolfinaal toimus 11. aprillil 2009. Üllatuskohtunik oli Annely Peebo. Saate külaline ansambel Hardi Volmer esitas kooridega laulu "Jumalaga puberteet". Telefonihääletusega kogus enam hääli Tõrva laulustuudio..
 Tõrva laulustuudio – 1. "Kaks kuukiirt mu toas" (Marju Kuut), 2. "Põgene vaba laps" (filmist "Viimne reliikvia" 1969)
 Rakvere Gümnaasiumi segakoor – 1. "Tean, ei tea" (Rock Hotel), 2. "Kodulaul" (filmist "Nukitsamees" 1981)
 Tallinna Ülikooli kammerkoor – 1. "Oma laulu ei leia ma üles" (Metsatöll), 2. "Tagametsa tango" (filmist "Siin me oleme!" 1978)

2. poolfinaal 
Saatesarja teine poolfinaal toimus 18. aprillil 2009. Üllatuskohtunik oli Lydia Rahula. Saate külaline Tõnis Mägi esitas kooridega laulu "Kuldaja rock'n'roll". Telefonihääletusega kogus enam hääli WAF.
 WAF – 1. "On läinud aastad" (Mahavok), 2. "Helesinine vagun" (Krokodill Gena laul multifilmist "Kübaramoor" ("Шапокляк" 1974))
 Kambja laulukoor Läte – 1. "Ühe õhtu tähed" (Rock Hotel), 2. "Karulaane jenka" (Kalmer Tennosaar)
 Haapsalu kammerkoor – 1. "Tango" (Ruja), 2. "Tige tikker" (Kirsti Kuusk, ETV "Entel-tentel")

3. poolfinaal 
Saatesarja kolmas poolfinaal toimus 25. aprillil 2009. Üllatuskohtunik oli Venno Laul. Saate külaline Smilers esitas kooridega laulu "Lähme sõidame". Telefonihääletusega kogus enam hääli Euroopa kultuuripealinna segakoor. Tulemused tegi teatavaks Piret Järvis.
 Euroopa kultuuripealinna segakoor – 1. "Tühjad pihud" (Gunnar Graps), 2. "Tere, perestroika" (J.M.K.E.)
 Kammerkoor A. Le Coq – 1. "Tooli kõrval tool" (Jaak Joala), 2. "Punker" (Propeller)
 Kalevi kammerkoor – 1. "Korstnapühkija" (Apelsin), 2. "Isa käed" (Metro Luminal)

Finaal 
Saatesarja finaal toimus 2. mail 2009. Üllatuskohtunik oli Tõnu Kaljuste. Saate külaline Sandra Nurmsalu esitas kooridega laulu "Rändajad". Telefonihääletusega kogus enam hääli Tõrva Laulustuudio neidudekoor. Tulemused tegi teatavaks Evelin Ilves. Finaalsaates esines Eesti Televisiooni ansambel, esitades The Doorsi laulu "Light My Fire".
 1. koht (13 842 häält). Tõrva laulustuudio – 1. "Ulila" (Fix), 2. "Pole Sul tarvis teada" (Kukerpillid)
 2. koht (12 111 häält). WAF – 1. "Vana vaksal" (Ivo Linna), 2. "Inimjaht" (Kukerpillid)
 3. koht (2365 häält). Euroopa kultuuripealinna segakoor – 1. "Rahu" (Ruja), 2. "Kätes rool" (Kukerpillid)

Saade mujal maailmas 
  – "Clash of the Choirs"
  – "Battle of the Choirs"
  – "Mengxiana hechang tuan"
  – "La batalla de los coros"
  – "Korenslag"
  – "Chorų karai"
  – "Clash of the Choirs South Africa"
  – "Koru Kari"
  – "Det store korslaget"
  – "Bitwa na głosy"
  – "La Bataille des Chorales"
  – "Körslaget"
  – "Kuorosota"
  – "Kampf der Chöre"
  – "AllStars"
  – "Korolar Çarpışıyor"
  – "Bитва xopia"
  – "Bитва хopов"
  –" Hợp ca tranh tài"

Viited

Välislingid 
 Saate koduleht Eesti Televisioon
 Laululahing. Publik, Delfi
 Laululahing. Õhtuleht

Artiklid 
 "Laululahingu" meediakajastus aastal 2008 (nimistu koos linkidega). Eesti Televisioon
 "Laululahingu" meediakajastus aastal 2009 (nimistu koos linkidega). Eesti Televisioon

Eesti telesaated
Eesti Televisiooni telesaated